
Σκέψεις για την 70ετή πορεία και το μέλλον του Ο.Η.Ε.

από τον δρα Χρίστο Α. Θεοδούλου
στο Σπίτι της Κύπρου

Tην Πέμπτη 2 Ιουνίου 2016 και ώρα 19:00, το Σπίτι της Κύπρου και ο Ελληνικός Σύνδεσμος Ηνωμένων Εθνών, με την ευκαιρία της συμπλήρωσης 70 ετών από της ιδρύσεως του Ο.Η.Ε. και του Συνδέσμου, θα πραγματοποιήσουν στο Σπίτι της Κύπρου, Ξενοφώντος 2Α Σύνταγμα, εκδήλωση με ομιλητή τον κ. Χρίστο Α. Θεοδούλου Διδάκτορα Πολιτικών Επιστημών και Διεθνών Σχέσεων, Δικηγόρο, Πρόεδρο του Συνδέσμου Ηνωμένων Εθνών Κύπρου και Αντιπρόεδρο της Παγκόσμιας Ομοσπονδίας των Συνδέσμων Ηνωμένων Εθνών (WFUNA) με θέμα: Σκέψεις για την 70ετή πορεία και το μέλλον του Ο.Η.Ε.

Στο πλαίσιο της εκδήλωσης ο ομιλητής θα αναγορευθεί Επίτιμο Μέλος του Ελληνικού Συνδέσμου Ηνωμένων Εθνών εις αναγνώριση της συμβολής του στην προαγωγή των σκοπών του Ο.Η.Ε. και στην προάσπιση των εθνικών δικαίων.
Συμμετέχει η γυναικεία χορωδία του Λυκείου των Ελληνίδων υπό τη διεύθυνση του μαέστρου Κώστα Καραμάνου.
Στο πιάνο συνοδεύει η Ειρήνη Σαρηκώστα.
30 Μαΐου 2016

